钦定古今图书集成/理学汇编/字学典/第101卷 > 嗣江王祎
## 钦定古今图书集成/理学汇编/字学典/第101卷 > 嗣江王祎

按《唐书郁林王恪传》：“恪子琨，琨子祎。祎少有志尚，抚
异母弟祗以友称，当袭封，固让祗。中宗嘉其志，特封
嗣江王。开元时，徙信安郡王。天宝初，以太子少师致
仕。”

按《衢州府志》《石桥诗刻》记：嗣江王李祎登石桥，寻王
质观棋，作五言。后刺史韦公，王之外孙，刻其诗于桥
下，字画精妙。诗有云：“薄烟羃远郊，遥岑没归翼。”杨用
修以为仙诗，谬也。